Vi havde vores første overnatning på vores tur rundt på Sicilien i Vincenzas lejlighed.
Da vi ankom til lejligheden fik vi en meget varm og hjertelig velkomst, hvor hun fortalte om byen og hvor vi kunne finde de steder, som vi gerne ville besøge og hendes anbefalinger til mad. Hun spurgte også til resten af vores tur og kom også her med gode anbefalinger.
Jeg må virkelig anbefale at bo i Vincenzas dejlige lejlighed, som ligger helt centralt i denne super hyggelige by med 3-5 minutters gang til alle de vigtigste seværdigheder. Højdepunktet var helt klart at dele en pizza på molen imens vi så solnedgangen over vandet og vores vandretur til La Rocca. Cefalù har så meget charme og stemning og vi vil helt sikkert vende tilbage en anden gang.